ལུའུ་ཝེ་ཚུང་ནི་སྔོན་ཆད་ཧོང་ཀོང་ཉེན་རྟོག་ལས་གཉེར་ཁང་གི་འགན་འཛིན་དུ་བསྡད་ཅིང་། དུས་སྐབས་ཡུན་རིང་ཚུན་ནས ༢༠༡༩ ལོར་ལས་འཁྱུར་ངལ་གསོ་བྱས། ཁོས་སྣེ་ཁྲིད་བྱས་པའི་འོག་ཞི་རྒོལ་པ་ ༤༠༠༠བརྒལ་བ་ལྷག་འཛིན་བཟུང་བྱས་པ་དང་ཞི་རྒོལ་པ ༡༦༠༠ ལྷག་ལ་རྨས་སྐྱོན་བྱུང་། ལུའུ་ཝེ་ཚུང་ནི་ཧོང་ཀོང་སྲིད་གཞུང་གི་འགོ་ཁྲིད་མི་སྣ་དང་དབང་འཛིན་མི་སྣ་ཡིན་ཞིང་། དེའི་མངའ་འོག་གི་ཁོངས་མི་དག་གིས་ཧོང་ཀོང་དུ་སྨྲ་བརྗོད་རང་དབང་དང་འདུ་འཛོམས་རང་དབང་གི་ལས་འགུལ་སྤེལ་བར་བཀག་སྡོམ་དང་ཚོད་འཛིན། ཉེས་ཆད་གཅོད་པ་བཅས་ཀྱི་ལས་ཀ་སྒྲུབ་བཞིན་ཡོད།